
Europa-Parlamentet,
–	der henviser til Kommissionens forslag til Rådet (COM(2023)0529),
–	der henviser til artikel 115 i traktaten om Den Europæiske Unions funktionsmåde, der danner grundlag for Rådets høring af Parlamentet (C9‑0339/2023),
–	der henviser til forretningsordenens artikel 82,
–	der henviser til betænkning fra Økonomi- og Valutaudvalget (A9-0066/2024),
1.	godkender Kommissionens forslag som ændret;
2.	opfordrer Kommissionen til at ændre sit forslag i overensstemmelse hermed, jf. artikel 293, stk. 2, i traktaten om Den Europæiske Unions funktionsmåde;
3.	opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;
4.	anmoder Rådet om fornyet høring, hvis det agter at ændre Kommissionens forslag i væsentlig grad;
5.	pålægger sin formand at sende Parlamentets holdning til Rådet og Kommissionen samt til de nationale parlamenter.



Ændring		1
Forslag til direktiv
Betragtning 2 a (ny)
	

	Kommissionens forslag
	Ændring

	
	(2a)	Der forstås ved udhuling af skattegrundlaget og overskudsflytning (BEPS) forskellige skatteplanlægningsstrategier, som multinationale virksomheder benytter sig af, som går ud på at drage fordel af huller og uoverensstemmelser i skattereglerne til at undgå at betale skat. Transfer pricing, som i øjeblikket er nødvendigt for at kunne bestemme, hvor overskud indberettes, er også blevet misbrugt af virksomheder i lande med højere skattesatser til at reducere deres beskatningsgrundlag, hvad der fører til overskudsflytning. Armslængdeprincippet bør anvendes i medlemsstaterne og af skatteyderne på en måde, der garanterer større skattesikkerhed for skatteyderne og minimerer mulighederne for overskudsflytning.



Ændring		2
Forslag til direktiv
Betragtning 2 b (ny)
	

	Kommissionens forslag
	Ændring

	
	(2b)	Den langsigtede løsning til konkret at tackle skatteundgåelse og garantere et minimumsniveau for effektiv beskatning for multinationale koncerner er et system med en fordelingsnøgle til fordel for alle medlemsstater. 



Ændring		3
Forslag til direktiv
Betragtning 3
	

	Kommissionens forslag
	Ændring

	(3)	Hvis medlemsstaterne anvender eller fortolker armslængdeprincippet forskelligt, skaber de situationer, der kan skade det indre marked. Inkonsekvent anvendelse af transfer pricing-reglerne kan ikke alene føre til dobbeltbeskatning, men også give mulighed for overførsel af overskud og skatteundgåelse. Den form for inkonsekvens udgør en alvorlig skattemæssig hindring for virksomheder, der opererer på tværs af grænser, og vil sandsynligvis medføre økonomiske forvridninger og ineffektivitet samt have en negativ indvirkning på investeringer og vækst på tværs af grænserne.
	(3)	Hvis medlemsstaterne anvender eller fortolker armslængdeprincippet på meget forskellige måder, skaber de situationer, der kan skade det indre marked og medføre unødvendige omkostninger for virksomheder i tilfælde af retstvister såvel som anspore til skadelig skattekonkurrence og aggressive skatteundgåelsesstrukturer, frembringe ulovlig statsstøtte og reducere indtægterne fra medlemsstaterne. Inkonsekvent anvendelse af transfer pricing-reglerne kan ikke alene føre til dobbeltbeskatning, men også give mulighed for overførsel af overskud, skatteundgåelse og dobbelt ikkebeskatning. Sådanne betydelige tilfælde af inkonsekvens kan udgøre en alvorlig trussel mod skatteindtægter, skattemoral og skattemyndighedernes begrænsede kapacitet. Endvidere kan denne inkonsekvens medføre hindringer for virksomheder, navnlig SMV'er, der opererer på tværs af grænser, og vil sandsynligvis medføre økonomiske forvridninger og ineffektivitet samt have en negativ indvirkning på investeringer på tværs af grænserne. Desuden bør Kommissionen sikre, at dette direktiv ikke skaber uoverensstemmelse med de seneste OECD-retningslinjer, herunder beløb A og beløb B under søjle 1, der har til formål at forenkle de eksisterende transfer pricing-regler.



Ændring		4
Forslag til direktiv
Betragtning 3 a (ny)
	

	Kommissionens forslag
	Ændring

	
	(3a)	Skattemyndigheder bør dog tage i betragtning, at tilknyttede foretagender kan agere på reel vis, når de nøjagtigt fastsætter en markedspris i fravær af markedskræfter, eller når de anlægger en given handelsstrategi.



Ændring		5
Forslag til direktiv
Betragtning 3 b (ny)
	

	Kommissionens forslag
	Ændring

	
	(3b)	I begyndelsen af BEPS-projektet i 2013 anslog OECD under behørig erkendelse af de metodologiske og datamæssige begrænsninger, der gjorde sig gældende, at omfanget af de globale tab af selskabsskatteindtægter som følge af BEPS-praksis, herunder manipulation i forbindelse med transfer pricing, kunne være i størrelsesordenen mellem 100 og 240 mia. USD om året1a.

	
	_________________

	
	1a https://www.oecd.org/tax/beps-project-explanatory-statement-9789264263437-en.htm



Ændring		6
Forslag til direktiv
Betragtning 4
	

	Kommissionens forslag
	Ændring

	(4)	Dette direktiv fastsætter regler til at sikre en fælles anvendelse af armslængdeprincippet i hele Unionen med henblik på at øge den skattemæssige sikkerhed og reducere tilfældene af dobbeltbeskatning samt dobbelt ikkebeskatning.
	(4)	Dette direktiv fastsætter regler til at sikre en fælles anvendelse af armslængdeprincippet i hele Unionen med henblik på at øge den skattemæssige sikkerhed, reducere tilfældene af dobbelt ikkebeskatning samt dobbelt beskatning, hvilket reducerer omkostningerne forbundet med overholdelse af skattereglerne og med retssager, især for skatteydere der opererer på tværs af Unionens indre grænser, og forebygger skadelig skattepraksis.



Ændring		7
Forslag til direktiv
Betragtning 6
	

	Kommissionens forslag
	Ændring

	(6)	For at undgå dobbeltbeskatning bør medlemsstaterne, når der foretages en primær justering i en anden medlemsstats eller et andet tredjelands jurisdiktion, have passende mekanismer til at foretage en korresponderende justering. Medlemsstaterne bør navnlig have mulighed for at foretage korresponderende justeringer og ikke kun kunne foretage den slags justeringer i forbindelse med en mutual agreement-procedure, men også som følge af: i) en hasteprocedure, som skal afsluttes inden for 180 dage uden behov for at indlede en gensidig aftaleprocedure, når der ikke er tvivl om, at den primære justering er velbegrundet, og ii) fælles revisioner eller andre former for internationalt samarbejde som f.eks. multilaterale risikovurderingsprogrammer, f.eks. European Trust and Cooperation Approach (ETACA) og International Compliance Assurance Programme (ICAP).
	(6)	For at undgå dobbeltbeskatning bør medlemsstaterne, når der foretages en primær justering i en anden medlemsstats eller et andet tredjelands jurisdiktion, have passende mekanismer til at foretage en korresponderende justering. Medlemsstaterne bør navnlig have mulighed for at foretage korresponderende justeringer og ikke kun kunne foretage den slags justeringer i forbindelse med en mutual agreement-procedure, men også som følge af: i) en hasteprocedure, som skal afsluttes inden for 180 dage uden behov for at indlede en gensidig aftaleprocedure, når der ikke er tvivl om, at den primære justering er velbegrundet, og ii) fælles revisioner eller andre former for internationalt samarbejde som f.eks. multilaterale risikovurderingsprogrammer, f.eks. European Trust and Cooperation Approach (ETACA) og International Compliance Assurance Programme (ICAP). Medlemsstaterne bør til dette formål anvende alle de procedurer og ordninger, der er fastsat i direktivet om administrativt samarbejde (DAC), især 3. og 6. revision, der dækker udveksling af oplysninger vedrørende forhåndsgodkendte prisfastsættelsesordninger og udveksling af oplysninger om indberetningspligtige grænseoverskridende ordninger, som er indberettet af mellemmænd eller af den relevante skatteyder.



Ændring		8
Forslag til direktiv
Betragtning 6 a (ny)
	

	Kommissionens forslag
	Ændring

	
	(6a)	Som følge af den mulige stigning i antallet af retstvister er det nødvendigt med direktivet at indføre hurtige mekanismer, som har alle de funktioner, der er brug for. Voldgiftssystemet bør fungere hurtigt, for at jurisdiktionerne kan komme frem til en aftale og undgå de problemer og tvister, der ellers kan opstå.



Ændring		9
Forslag til direktiv
Betragtning 6 b (ny)
	

	Kommissionens forslag
	Ændring

	
	(6b)	Tilstedeværelsen af tilgængelige tvistbilæggelsesmekanismer er af afgørende betydning for tværnational handel, i og med at den skattemæssige sikkerhed garanteres, og man undgår dobbeltbeskatning af skattesubjekter. En styrket brug af mutual agreement-proceduren som beskrevet i  EU-voldgiftskonventionen, kan fremskynde bilæggelsen af sager inden for kortere tidsperioder. Medlemsstaterne opfordres til at afsætte tilstrækkelige ressourcer til dette formål, således at fristerne kan overholdes, og mutual agreement-proceduren kan blive et effektivt redskab til at eliminere dobbeltbeskatning.



Ændring		10
Forslag til direktiv
Betragtning 7
	

	Kommissionens forslag
	Ændring

	(7)	Der kan være legitime grunde til, at der ikke foretages en korresponderende justering, eller at den er mindre end den primære justering. Medlemsstaterne bør navnlig ikke foretage korresponderende justeringer, i) hvis i) den primære justering ikke anses for at være i overensstemmelse med armslængdeprincippet, ii) den primære justering ikke fører til beskatning af et overskudsbeløb i en anden jurisdiktion, som det forbundne foretagende i den relevante medlemsstat allerede er blevet beskattet af, og iii) hvis et tredjelands jurisdiktion er involveret, som der ikke er indgået nogen beskatningsaftale med. Hvis der ikke foreligger en primær justering, må medlemsstaten kun foretage en nedjustering, hvis i) nedjusteringen er i overensstemmelse med armslængdeprincippet, ii) et beløb svarende til nedjusteringen inkluderes i det forbundne foretagendes overskud i den anden jurisdiktion og beskattes her og iii) hensigten om at foretage en nedjustering er meddelt den relevante jurisdiktion. Formålet med de foregående bestemmelser er at sikre, i) at i) medlemsstaterne kan bevare retten til at vurdere, om den primære justering foregår på armslængdevilkår og ii) der ikke sker hverken dobbeltbeskatning eller dobbelt ikkebeskatning. Medlemsstater bør ikke skabe situationer med dobbelt ikkebeskatning.
	(7)	Der kan være legitime grunde til, at der ikke foretages en korresponderende justering, eller at den er mindre end den primære justering. Medlemsstaterne bør navnlig ikke foretage korresponderende justeringer, i) hvis i) den primære justering ikke anses for at være i overensstemmelse med armslængdeprincippet, ii) den primære justering ikke fører til beskatning af et overskudsbeløb i en anden jurisdiktion, som det forbundne foretagende i den relevante medlemsstat allerede er blevet beskattet af, og iii) hvis et tredjelands jurisdiktion er involveret, som der ikke er indgået nogen beskatningsaftale med. Hvis der ikke foreligger en primær justering, må medlemsstaten kun foretage en nedjustering, hvis i) nedjusteringen er i overensstemmelse med armslængdeprincippet og fører ikke til dobbelt ikkebeskatning, ii) et beløb svarende til nedjusteringen inkluderes i det forbundne foretagendes overskud i den anden jurisdiktion og beskattes her og iii) hensigten om at foretage en nedjustering er meddelt den relevante jurisdiktion. Formålet med de foregående bestemmelser er at sikre, i) at i) medlemsstaterne kan bevare retten til at vurdere, om den primære justering foregår på armslængdevilkår og ii) der ikke sker hverken dobbeltbeskatning eller dobbelt ikkebeskatning. Medlemsstater bør ikke skabe situationer med dobbelt ikkebeskatning.



Ændring		11
Forslag til direktiv
Betragtning 13
	

	Kommissionens forslag
	Ændring

	(13)	For at nedbringe antallet af tvister og sikre en fælles tilgang på tværs af Unionen, fastsættes det endvidere i dette direktiv, at et skattesubjekt ikke bør være omfattet af justeringer, hvis dets resultater falder inden for kvartilafstanden, medmindre skattemyndigheden eller skattesubjektet beviser, at faktiske forhold og omstændigheder berettiger en specifik anden placering inden for intervallet. Hvis resultatet af en kontrolleret transaktion falder uden for armslængdeintervallet, bør det kræves, at skattemyndighederne foretager en justering til medianen af alle resultaterne, medmindre skattesubjektet eller skatteforvaltningen beviser, at et andet punkt i intervallet er udtryk for en mere pålidelig armslængdepris i det konkrete tilfælde.
	(13)	For at nedbringe antallet af tvister, reducere dermed forbundne omkostninger for virksomhederne og sikre en fælles tilgang på tværs af Unionen, fastsættes det endvidere i dette direktiv, at et skattesubjekt ikke bør være omfattet af justeringer, hvis dets resultater falder inden for kvartilafstanden, medmindre skattemyndigheden eller skattesubjektet beviser, at faktiske forhold og omstændigheder berettiger en specifik anden placering inden for intervallet. Hvis resultatet af en kontrolleret transaktion falder uden for armslængdeintervallet, bør det kræves, at skattemyndighederne foretager en justering til medianen af alle resultaterne, medmindre skattesubjektet eller skatteforvaltningen beviser, at et andet punkt i intervallet er udtryk for en mere pålidelig armslængdepris i det konkrete tilfælde.



Ændring		12
Forslag til direktiv
Betragtning 14
	

	Kommissionens forslag
	Ændring

	(14)	Med henblik på at lette regelbyrden for skattesubjekter, der opererer på tværs af grænserne i Unionen, bør der indføres en fælles tilgang til dokumentation for transfer pricing-transaktioner. En standardskabelon, regler for indhold og sprogordninger, frister og hvilke skattesubjekter, der bør være omfattet heraf, ville forenkle og kunne medføre omkostningsbesparelser under hensyntagen til kapitel V "Documentation" i OECD's retningslinjer for koncerninterne afregningspriser og adfærdskodeksen for transfer pricing-dokumentation for forbundne foretagender i Den Europæiske Union33.
	(14)	Med henblik på at lette regelbyrden for skattesubjekter, der opererer på tværs af grænserne i Unionen, samt afbøde risikoen for skatteundgåelse bør der indføres en fælles tilgang til dokumentation for transfer pricing-transaktioner. En standardskabelon, regler for indhold og sprogordninger, frister og hvilke skattesubjekter, der bør være omfattet heraf, ville forenkle og kunne medføre omkostningsbesparelser under hensyntagen til kapitel V "Documentation" i OECD's retningslinjer for koncerninterne afregningspriser og adfærdskodeksen for transfer pricing-dokumentation for forbundne foretagender i Den Europæiske Union33. En harmoniseret fortolkning af disse termer på EU-plan er også nødvendig for at lette skattemyndighedernes og virksomhedernes anvendelse af dette direktiv. Medlemsstaterne bør derfor sætte deres skattemyndigheder i stand til effektivt at håndtere den fælles dokumentationsindsats vedrørende transfer pricing.

	_________________
	_________________

	33 Rådets resolution vedtaget af Rådet og repræsentanterne for medlemsstaternes regeringer, forsamlet i Rådet af 27. juni 2006 om en adfærdskodeks for transfer pricing-dokumentation for forbundne foretagender i Den Europæiske Union (EU TPD) (2006/C 176/01) https://eur-lex.europa.eu/legal-content/DA/TXT/?uri=uriserv%3AOJ.C_.2006.176.01.0001.01.DAN&toc=OJ%3AC%3A2006%3A176%3ATOC.
	33 Rådets resolution vedtaget af Rådet og repræsentanterne for medlemsstaternes regeringer, forsamlet i Rådet af 27. juni 2006 om en adfærdskodeks for transfer pricing-dokumentation for forbundne foretagender i Den Europæiske Union (EU TPD) (2006/C 176/01) https://eur-lex.europa.eu/legal-content/DA/TXT/?uri=uriserv%3AOJ.C_.2006.176.01.0001.01.DAN&toc=OJ%3AC%3A2006%3A176%3ATOC.



Ændring		13
Forslag til direktiv
Betragtning 16
	

	Kommissionens forslag
	Ændring

	(16)	For at skabe større sikkerhed for skattesubjekterne og mindske risikoen for dobbeltbeskatning, fastsættes i dette direktiv mulighed for at indføre yderligere bindende regler ved hjælp af gennemførelsesretsakter. Disse gennemførelsesretsakter bør give skattesubjekterne et klart overblik over, hvad skattemyndigheder i Unionen vil betragte som acceptabelt at anvende i forbindelse med specifikke transaktioner, og sikre såkaldte "safe harbours", der mindsker regelbyrden og antallet af tvister. I lyset af disse foranstaltningers mulige konsekvenser for de nationale myndigheder med udøvelses- og håndhævelsesansvar på området direkte beskatning, for udnyttelsen af beskatningsrettigheder tildelt ved bilaterale eller multilaterale skatteoverenskomster, der forhindrer dobbeltbeskatning eller dobbelt ikkebeskatning, og for medlemsstaternes beskatningsgrundlag bør Rådet i dette direktiv gives gennemførelsesbeføjelser til at vedtage afgørelser på grundlag af et forslag fra Kommissionen.
	(16)	For at skabe større sikkerhed for skattesubjekterne og mindske risikoen for dobbelt ikkebeskatning og dobbeltbeskatning og under hensyntagen til den potentielle indvirkning af relevante foranstaltninger på de nationale myndigheder med udøvelses- og håndhævelsesansvar på området direkte beskatning, for udnyttelsen af beskatningsrettigheder tildelt ved bilaterale eller multilaterale skatteoverenskomster, der forhindrer dobbeltbeskatning eller dobbelt ikkebeskatning, og for medlemsstaternes beskatningsgrundlag bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen for så vidt angår dennes fastsættelse af yderligere fælles bindende regler for transfer pricing. Disse delegerede retsakter bør give skattesubjekterne et klart overblik over, hvad skattemyndigheder i Unionen vil betragte som acceptabelt at anvende i forbindelse med specifikke transaktioner, og sikre såkaldte "safe harbours", der mindsker regelbyrden og antallet af tvister.



Ændring		14
Forslag til direktiv
Betragtning 16 a (ny)
	

	Kommissionens forslag
	Ændring

	
	(16a)	Da transfer pricing er noget, der udvikler sig over tid, vil det være af afgørende betydning løbende at overvåge behovet for tilpasninger af dette direktiv til formålet om at garantere ensartetheden af transfer pricing-metodologier inden for Unionen og på globalt plan. 



Ændring		15
Forslag til direktiv
Betragtning 16 b (ny)
	

	Kommissionens forslag
	Ændring

	
	(16b)	 Det Fælles EU-forum for Interne Afregningspriser har fremlagt praktiske løsninger på de udfordringer, der er forbundet med transfer pricing-praksisser i alle medlemsstaterne. Genoprettelsen af dette forum med et udvidet mandat giver medlemsstaternes nationale eksperter mulighed for, sammen med repræsentanter for erhvervslivet, den akademiske verden og civilsamfundet at støtte Kommissionen, hvilket kan bane vej for lovgivning, der opfylder det erklærede mål om at øge sikkerheden for virksomhederne i Unionen. Et fælles syn på skatteydere og skattemyndigheder giver en mere favnende indfaldsvinkel til at afsøge praktiske løsninger.



Ændring		16
Forslag til direktiv
Betragtning 17
	

	Kommissionens forslag
	Ændring

	(17)	For at vurdere effektiviteten af de nye regler i direktivet bør Kommissionen udarbejde en evaluering på grundlag af oplysninger fra medlemsstaterne og andre tilgængelige data.
	(17)	For at vurdere effektiviteten og indvirkningen af de nye regler i direktivet bør Kommissionen udarbejde en evaluering på grundlag af oplysninger fra medlemsstaterne og andre tilgængelige data, om nødvendigt ledsaget af et lovforslag.



Ændring		17
Forslag til direktiv
Betragtning 17 a (ny)
	

	Kommissionens forslag
	Ændring

	
	(17a)	Kommissionen bør gennemgå anvendelsen af dette direktiv for så vidt angår multinationale koncerner, der er omfattet af anvendelsesområdet for forslaget til Rådets direktiv om erhverv i Europa – en ramme for indkomstbeskatning (BEFIT-direktivet).



Ændring		18
Forslag til direktiv
Betragtning 18
	

	Kommissionens forslag
	Ændring

	(18)	For at give selskaber mulighed for direkte at udnytte fordelene ved det indre marked uden at pådrage sig en unødvendig yderligere administrativ byrde bør oplysninger om skattebestemmelserne i dette direktiv gøres tilgængelige via den fælles digitale portal i overensstemmelse med forordning (EU) 2018/172434. Den fælles digitale portal udgør en kvikskranke, hvor grænseoverskridende brugere har onlineadgang til oplysninger, procedurer og bistandstjenester, der er relevante for det indre markeds funktion.
	(18)	For at give selskaber mulighed for direkte at udnytte fordelene ved det indre marked uden at pådrage sig en unødvendig yderligere administrativ byrde bør oplysninger om skattebestemmelserne i dette direktiv gøres tilgængelige via den fælles digitale portal i overensstemmelse med forordning (EU) 2018/172434. Den fælles digitale portal udgør en kvikskranke, hvor grænseoverskridende brugere har onlineadgang til oplysninger, procedurer og bistandstjenester, der er relevante for det indre markeds funktion. Kvikskranken bør være intuitiv, lettilgængelig og forsynet med de nødvendige funktioner for ikke at udgøre endnu en bureaukratisk hindring for virksomhederne. De gode erfaringer med moms-kvikskranken er et godt eksempel på, hvordan en sådan kvikskranke kan udformes, så den fungerer efter hensigten.

	_________________
	_________________

	34 Europa-Parlamentets og Rådets forordning (EU) 2018/1724 af 2. oktober 2018 om oprettelse af en fælles digital portal, der giver adgang til oplysninger, procedurer og bistands- og problemløsningstjenester, og om ændring af forordning (EU) nr. 1024/2012 (EUT L 295 af 21.11.2018, s. 1).
	34 Europa-Parlamentets og Rådets forordning (EU) 2018/1724 af 2. oktober 2018 om oprettelse af en fælles digital portal, der giver adgang til oplysninger, procedurer og bistands- og problemløsningstjenester, og om ændring af forordning (EU) nr. 1024/2012 (EUT L 295 af 21.11.2018, s. 1).



Ændring		19
Forslag til direktiv
Betragtning 21
	

	Kommissionens forslag
	Ændring

	(21)	For at mindske skattesubjekternes administrative byrde bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen for så vidt angår transfer pricing-dokumentation ved at fastlægge fælles skabeloner og sproglige krav og definere, hvilken type skattesubjekt der skal bruge disse skabeloner og de tilhørende frister. Det er især vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale om bedre lovgivning af 13. april 2016. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.
	(21)	For at mindske skattesubjekternes administrative byrde og risikoen for skatteundgåelse bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen for så vidt angår transfer pricing-dokumentation ved at fastlægge fælles skabeloner og sproglige krav og definere, hvilken type skattesubjekt der skal bruge disse skabeloner og de tilhørende frister. Det er især vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.




Ændring		20
Forslag til direktiv
Artikel 1 – stk. 1
	

	Kommissionens forslag
	Ændring

	Ved dette direktiv fastsættes bestemmelser til at harmonisere medlemsstaternes transfer pricing-regler og sikre en fælles anvendelse af armslængdeprincippet inden for Unionen.
	Ved dette direktiv fastsættes bestemmelser til at harmonisere medlemsstaternes transfer pricing-regler og sikre en fælles anvendelse af armslængdeprincippet inden for Unionen med det formål at forenkle virksomhedernes overholdelse af reglerne og samtidig sikre håndhævelse af skattereglerne inden for Unionen.



Ændring		21
Forslag til direktiv
Artikel 3 – stk. 1 – nr. 1
	

	Kommissionens forslag
	Ændring

	1)	"armslængdeprincip": den internationale standard, hvorved det fastsættes, at forbundne foretagender skal gennemføre transaktioner med hinanden, som var de uafhængige tredjeparter. Transaktionerne mellem to forbundne foretagender skal med andre ord afspejle det resultat, der ville være blevet opnået, hvis parterne ikke var forbundne, dvs. hvis parterne var uafhængige af hinanden og resultatet (pris eller avancer) blev bestemt af (uafhængige) markedskræfter
	1)	"armslængdeprincip": den internationale standard i henhold til artikel 9 i OECD's modelbeskatningsoverenskomst, hvorved det fastsættes, at forbundne foretagender skal gennemføre transaktioner med hinanden, som var de uafhængige tredjeparter. Transaktionerne mellem to forbundne foretagender skal med andre ord afspejle det resultat, der ville være blevet opnået, hvis parterne ikke var forbundne, dvs. hvis parterne var uafhængige af hinanden og resultatet (pris eller avancer) blev bestemt af (uafhængige) markedskræfter



Ændring		22
Forslag til direktiv
Artikel 3 – stk.  1 – nr. 18
	

	Kommissionens forslag
	Ændring

	18)	"OECD's retningslinjer for koncerninterne afregningspriser": OECD's "Transfer Pricing Guidelines for Multinational Enterprises and Tax Administrations 2022", som er godkendt af OECD-Rådet i henhold til OECD-Rådets henstilling til Rådet om fastsættelse af afregningspriser mellem forbundne foretagender [C(95)126/Final] (Recommendation of the Council on the Determination of Transfer Pricing between Associated Enterprises), som ændret 20. januar 2022 og medtaget i bilag I samt eventuelle yderligere ændringer af OECD's retningslinjer for koncerninterne afregningspriser, som Unionen godkendte i OECD's Komité for Fiskale Anliggender ved vedtagelsen af Unionens holdning i henhold til artikel 218, stk. 9, i TEUF
	18)	"OECD's retningslinjer for koncerninterne afregningspriser": OECD's "Transfer Pricing Guidelines for Multinational Enterprises and Tax Administrations 2022", som er godkendt af OECD-Rådet i henhold til OECD-Rådets henstilling til Rådet om fastsættelse af afregningspriser mellem forbundne foretagender [C(95)126/Final] (Recommendation of the Council on the Determination of Transfer Pricing between Associated Enterprises), som ændret 20. januar 2022 og medtaget i bilag I samt eventuelle yderligere ændringer af OECD's retningslinjer for koncerninterne afregningspriser, som medlemsstaterne godkendte i OECD's Komité for Fiskale Anliggender eller Unionen godkendte ved vedtagelsen af Unionens holdning i henhold til artikel 218, i TEUF




Ændring		23
Forslag til direktiv
Artikel 3 – stk. 1 a (nyt)
	Kommissionens forslag
	Ændring

	
	Kommissionen tillægges beføjelser til at vedtage delegerede retsakter i overensstemmelse med artikel 18 for at indarbejde eventuelle yderligere ændringer af OECD's retningslinjer for koncerninterne afregningspriser som defineret i denne artikels nr. 18), som medlemsstaterne har godkendt inden for rammerne af OECD's Komité for Finanspolitiske Anliggender eller som Unionen har godkendt ved vedtagelse af en EU-holdning i henhold til artikel 218 i TEUF.


Ændring		24
Forslag til direktiv
Artikel 5 – stk. 1 – litra a
	

	Kommissionens forslag
	Ændring

	a)	en person medvirker ved en anden persons forvaltning i kraft af sin mulighed for at udøve en væsentlig indflydelse på den anden person
	(Vedrører ikke den danske tekst)	 



Ændring		25
Forslag til direktiv
Artikel 6 – stk. 3 – litra a – nr. i
	

	Kommissionens forslag
	Ændring

	i)	angive alle faktiske og retlige omstændigheder, som er nødvendige for at vurdere den primære justering i den anden jurisdiktion efter armslængdeprincippet
	i)	angive alle faktiske og retlige omstændigheder, som er nødvendige for at vurdere den primære justering i den anden jurisdiktion efter armslængdeprincippet, herunder relevant transfer pricing-dokumentation formidlet til medlemsstaterne



Ændring		26
Forslag til direktiv
Artikel 6 – stk. 3 – litra a – nr. ii a (nyt)
	

	Kommissionens forslag
	Ændring

	
	iia)	for hver af de medlemsstater, der er berørt af justeringen, angive den effektive skattesats, der er beregnet som omhandlet i Rådets direktiv (EU) 2022/25231a.

	
	________________

	
	1a Rådets direktiv (EU) 2022/2523 af 14. december 2022 om sikring af en global minimumsskattesats for multinationale koncerner og store nationale koncerner i Unionen (EUT L 328 af 22.12.2022, s. 1).



Ændring		27
Forslag til direktiv
Artikel 6 – stk. 3 – litra b
	

	Kommissionens forslag
	Ændring

	b)	Medlemsstaterne erklærer anmodningen for gyldig inden for 30 dage i en meddelelse til skattesubjektet, hvis alle de oplysninger, der er angivet i stk. 3, litra a), er fremsendt. Inden for samme frist gør medlemsstaterne skattesubjektet opmærksom på eventuelt manglende nødvendige oplysninger og giver mindst 30 dage til at fremsende dem. Hvis skattesubjektet ikke fremsender de oplysninger, der er anmodet om, inden for den fastsatte frist, kan anmodningen afvises som ugyldig.
	b)	Medlemsstaterne erklærer anmodningen for gyldig inden for 40 dage i en meddelelse til skattesubjektet, hvis alle de oplysninger, der er angivet i stk. 3, litra a), er fremsendt. Inden for samme frist gør medlemsstaterne skattesubjektet opmærksom på eventuelt manglende nødvendige oplysninger og giver mindst 40 dage til at fremsende dem. Hvis skattesubjektet ikke fremsender de oplysninger, der er anmodet om, inden for den fastsatte frist, afvises anmodningen som ugyldig.



Ændring		28
Forslag til direktiv
Artikel 6 – stk. 3 – litra c
	

	Kommissionens forslag
	Ændring

	c)	Hvis der opstår dobbeltbeskatning ved en primær justering foretaget i en anden medlemsstat, sikrer medlemsstaterne, at proceduren afsluttes inden for 180 dage fra modtagelsen af skattesubjektets anmodning med en begrundet godkendelse eller afvisning.
	c)	Hvis der opstår dobbeltbeskatning ved en primær justering foretaget i en anden medlemsstat, sikrer medlemsstaterne, at proceduren afsluttes inden for 200 dage fra modtagelsen af skattesubjektets anmodning med en begrundet godkendelse eller afvisning. Proceduren kan forlænges én gang med en periode på 100 dage, hvis skatteyderen og de involverede medlemsstater alle er enige om en sådan forlængelse.



Ændring		29
Forslag til direktiv
Artikel 6 – stk. 3 – litra d
	

	Kommissionens forslag
	Ændring

	d)	Ved godkendelse meddeler medlemsstaterne skattemyndigheden i den anden relevante jurisdiktion anerkendelsen af den korresponderende justering.
	d)	Ved godkendelse meddeler medlemsstaterne omgående skattemyndigheden i den anden relevante jurisdiktion anerkendelsen af den korresponderende justering.



Ændring		30
Forslag til direktiv
Artikel 6 – stk. 3 a (nyt)
	

	Kommissionens forslag
	Ændring

	
	3a.	Med henblik på stk. 1, 2 og 3 anvender medlemsstaterne alle de tilgængelige procedurer og ordninger, der er fastsat i direktivet om administrativt samarbejde (DAC).



Ændring		31
Forslag til direktiv
Artikel 6 – stk. 5 – litra a a (nyt)
	

	Kommissionens forslag
	Ændring

	
	aa)	nedjusteringen fører ikke til dobbelt ikkebeskatning i den forstand, at nedjusteringen er indbefattet i det forbundne foretagendes skattepligtige overskud i den anden jurisdiktion



Ændring		32
Forslag til direktiv
Artikel 11 – stk. 3 – litra a
	

	Kommissionens forslag
	Ændring

	a)	ingen af de eventuelle forskelle mellem de transaktioner, der sammenlignes, eller de foretagender, der gennemfører disse transaktioner, kan i væsentlig grad påvirke prisen på det fri marked
	a)	ingen af de eventuelle forskelle mellem de transaktioner, der sammenlignes, eller de foretagender, der gennemfører disse transaktioner, kan i væsentlig grad påvirke prisen eller avancen på det fri marked




Ændring		33
Forslag til direktiv
Artikel 14 – stk. 2
	

	Kommissionens forslag
	Ændring

	2.	Rådet kan fastsætte yderligere regler for, hvordan armslængdeprincippet og de øvrige bestemmelser i dette direktivs kapitel II skal anvendes på specifikke transaktioner for at sikre større skattemæssig sikkerhed og mindske risikoen for dobbeltbeskatning, dog med forbehold af disse reglers overensstemmelse med OECD's retningslinjer for koncerninterne afregningspriser. Disse specifikke transaktioner eller forretninger er:
	2.	Kommissionen tillægges beføjelser til at vedtage delegerede retsakter i overensstemmelse med artikel 18 for at fastsætte yderligere regler for, hvordan armslængdeprincippet og de øvrige bestemmelser i dette direktivs kapitel II skal anvendes på specifikke transaktioner for at sikre større skattemæssig sikkerhed og mindske risikoen for dobbelt ikkebeskatning og dobbeltbeskatning og reducere skattetvister og skadelig skattepraksis, dog med forbehold af disse reglers overensstemmelse med de seneste internationalt anbefalede retningslinjer for koncerninterne afregningspriser fra enten OECD eller FN.

	a)	overførsel af immaterielle aktiver eller rettigheder i forbindelse med immaterielle aktiver mellem forbundne foretagender, herunder immaterielle aktiver der er svære at værdiansætte
	

	b)	levering af tjenesteydelser mellem forbundne foretagender, herunder levering af markedsførings- og distributionstjenester
	

	c)	omkostningsbidragsordninger mellem forbundne foretagender
	

	d)	transaktioner mellem forbundne foretagender i forbindelse med virksomhedsomstruktureringer
	

	e)	finansielle transaktioner
	

	f)	forretninger mellem hovedkontoret og dets faste driftssteder.
	



Ændring		34
Forslag til direktiv
Artikel 14 – stk. 2 a (nyt)
	

	Kommissionens forslag
	Ændring

	
	2a.	Kommissionen kan vedtage delegere retsakter i overensstemmelse med artikel 18 med henblik på at fastsætte yderligere regler, herunder til indførelse af safe harbours, til at forenkle anvendelse af armslængdeprincippet inden for Unionen, til at skabe øget skattemæssig sikkerhed og at afbøde risikoen for dobbelt ikkebeskatning og dobbeltbeskatning samt til at mindske forekomsten af skattetvister og skadelig skattepraksis.



Ændring		35
Forslag til direktiv
Artikel 14 – stk. 2 b (nyt)
	

	Kommissionens forslag
	Ændring

	
	2b.	Kommissionen kan vedtage en delegeret retsakt i overensstemmelse med artikel 18 med henblik på at fastsætte regler for indarbejdelse i dette direktiv af den foreslåede forenklede tilgang til overholdelse af reglerne for transfer pricing inden for distributions- og fremstillingsaktiviteter som omhandlet i Rådets direktiv (EU) XX/XX (BEFIT-direktivet).



Ændring		36
Forslag til direktiv
Artikel 14 – stk. 3
	

	Kommissionens forslag
	Ændring

	3.	De i stk. 2 omhandlede regler indføres ved hjælp af Rådets gennemførelsesretsakter på grundlag af et forslag fra Kommissionen.
	udgår



Ændring		37
Forslag til direktiv
Artikel 14 a (ny)
	

	Kommissionens forslag
	Ændring

	
	Artikel 14a

	
	Genoprettelse af det Fælles EU-forum for Interne Afregningspriser

	
	1.	Kommissionen opretter og leder det Fælles EU-forum for Interne Afregningspriser. Forummet har til opgave at yde rådgivning og bistand til udvalget i henhold til artikel 17, navnlig for at vurdere behovet for tilpasning til dette direktiv med det formål at garantere den fortsatte ensartethed i transfer pricing-metoder inden for Unionen og på globalt plan, først og fremmest under hensyntagen til udviklingen på OECD- og FN-niveau.

	
	2.	Forummet består af repræsentanter for medlemsstaterne og en ligelig repræsentation af skatteydere, akademikere og civilsamfundet. Europa-Parlamentet er medlem af forummet med observatørstatus. Betingelserne for medlemskab afgøres af udvalget som omhandlet i artikel 17.



Ændring		38
Forslag til direktiv
Artikel 14 b (ny)
	

	Kommissionens forslag
	Ændring

	
	Artikel 14b

	
	Udvidelse af initiativet European Trust and Cooperation Approach (ETACA)

	
	1.	Ressortområdet for European Trust and Cooperation Approach (ETACA ) indbefatter transfer pricing-gennemgange af specifikke EU-interne strømme foretaget af deltagende medlemsstater og ikke blot transaktioner med lav merværdi, som det i øjeblikket er tilfældet.

	
	2.	Medlemsstaterne opfordres til at etablere en forbindelse mellem ETACA og forhåndsgodkendte prisfastsættelsesordninger for at sikre, at ETACA fungerer som en fremskyndet vej til at finde holdbare løsninger, når der opstår problemer under gennemgangen.




Ændring		39
Forslag til direktiv
Artikel 15 – stk. 1
	

	Kommissionens forslag
	Ændring

	1.	Kommissionen undersøger og evaluerer anvendelsen af dette direktiv hvert femte år og fremsender en rapport om evalueringen til Europa-Parlamentet og Rådet. Den første rapport fremsendes senest den 31. december 2031.
	1.	Kommissionen undersøger og evaluerer anvendelsen af, virkningen af samt samspillet mellem dette direktiv og OECD's og FN's seneste retningslinjer og fremsender en rapport om evalueringen til Europa-Parlamentet og Rådet, der hvis relevant ledsages af et lovforslag. Den første rapport fremsendes senest den 31. december 2029. Kommissionen kan afvige fra disse tidsfrister, når der vedtages nye retningslinjer for interne afregningspriser på OECD-plan eller FN-plan.



Ændring		40
Forslag til direktiv
Artikel 15 – stk. 2
	

	Kommissionens forslag
	Ændring

	2.	Medlemsstaterne meddeler Kommissionen relevante oplysninger til evalueringen af dette direktiv med henblik på at forbedre anvendelsen af armslængdeprincippet, at undgå dobbeltbeskatning samt at bekæmpe skattemisbrug i overensstemmelse med stk. 3.
	2.	Medlemsstaterne meddeler Kommissionen relevante oplysninger til evalueringen af dette direktiv med henblik på at forbedre anvendelsen af armslængdeprincippet, at undgå dobbelt ikkebeskatning og dobbeltbeskatning samt at bekæmpe skadelig skattepraksis og skattetvister i overensstemmelse med stk. 3.



Ændring		41
Forslag til direktiv
Artikel 15 – stk. 5
	

	Kommissionens forslag
	Ændring

	5.	Oplysninger, som Kommissionen modtager fra en medlemsstat i henhold til stk. 2, og enhver rapport eller ethvert dokument, som Kommissionen udarbejder under anvendelse af disse oplysninger, kan videresendes til andre medlemsstater. Oplysningerne er omfattet af tavshedspligt og nyder samme beskyttelse som den, der gælder for tilsvarende oplysninger i henhold til national ret i den medlemsstat, der modtager dem.
	5.	Oplysninger, som Kommissionen modtager fra en medlemsstat i henhold til stk. 2, og enhver rapport eller ethvert dokument, som Kommissionen udarbejder under anvendelse af disse oplysninger, kan videresendes til andre medlemsstater og Europa-Parlamentet. Oplysningerne er omfattet af tavshedspligt og nyder samme beskyttelse som den, der gælder for tilsvarende oplysninger i henhold til national ret i den medlemsstat, der modtager dem.



Ændring		42
Forslag til direktiv
Artikel 16 – stk. 2
	

	Kommissionens forslag
	Ændring

	2.	Oplysninger, herunder personoplysninger, der behandles i henhold til dette direktiv, opbevares kun, så længe det er nødvendigt for at opfylde direktivets formål, og i overensstemmelse med hver enkelt dataansvarliges nationale regler om forældelsesfrister, dog under alle omstændigheder højst ti år.
	2.	Oplysninger, herunder personoplysninger, der behandles i henhold til dette direktiv, opbevares kun, så længe det er nødvendigt for at opfylde direktivets formål, og i overensstemmelse med hver enkelt dataansvarliges nationale regler om forældelsesfrister, dog under alle omstændigheder højst ti år fra det tidspunkt, hvor personoplysningerne behandles til formålene med dette direktiv.



Ændring		43
Forslag til direktiv
Artikel 18 – stk. 1
	

	Kommissionens forslag
	Ændring

	1.	Beføjelsen til at vedtage den delegerede retsakt, jf. artikel 13, tillægges Kommissionen på de i denne artikel fastlagte betingelser.
	1.	Beføjelsen til at vedtage den delegerede retsakt, jf. artikel 3, stk. 2, artikel 13, artikel 14, stk. 2, 2a og 2b, tillægges Kommissionen på de i denne artikel fastlagte betingelser.



Ændring		44
Forslag til direktiv
Artikel 18 – stk. 2
	

	Kommissionens forslag
	Ændring

	2.	Rådet kan til enhver tid tilbagekalde den i artikel 13 omhandlede delegation af beføjelser. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af den delegerede retsakt, der allerede er i kraft.
	2.	Rådet kan til enhver tid tilbagekalde den i artikel 3, stk. 2, artikel 13, artikel 14, stk. 2, 2a og 2b, omhandlede delegation af beføjelser. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af den delegerede retsakt, der allerede er i kraft.



Ændring		45
Forslag til direktiv
Artikel 18 – stk. 3
	

	Kommissionens forslag
	Ændring

	3.	Inden vedtagelsen af den delegerede retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale om bedre lovgivning af 13. april 2016.
	3.	Inden vedtagelsen af den delegerede retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning. Det europæiske forum for interne afregningspriser omhandlet i artikel 14a fungerer som det relevante ekspertorgan.



Ændring		46
Forslag til direktiv
Artikel 19 – afsnit 1 a (nyt)
	

	Kommissionens forslag
	Ændring

	
	Europa-Parlamentet kan som observatør deltage i de internationale forhandlinger om retningslinjer for koncerninterne afregningspriser i de relevante internationale fora.



Ændring		47
Forslag til direktiv
Artikel 19 a (ny)
	

	Kommissionens forslag
	Ændring

	
	Artikel 19a

	
	Gennemgang

	
	Kommissionen gennemgår anvendelsen af dette direktiv for så vidt angår multinationale koncerner, der er omfattet af anvendelsesområdet for forslaget til Rådets direktiv om erhverv i Europa – en ramme for indkomstbeskatning (BEFIT-direktivet), når dette direktiv er trådt i kraft.


Ændring		48
Forslag til direktiv
Artikel 19 b (ny)
	

	Kommissionens forslag
	Ændring

	
	Artikel 19b

	
	Ændring af direktiv 2011/16/EU

	
	I direktiv 2011/16/EU affattes artikel 8a, stk. 6, nr. i), således:

	
	"i)	fastlæggelse af den metode, der anvendes til bestemmelse af transfer pricing eller andre værdiansættelsesmetoder og -teknikker til at estimere armslængdeprisen som defineret i artikel 9 i direktiv (EU) [2024/XX om transfer pricing] og begrundelsen for at anvende en sådan metode eller selve afregningsprisen i tilfælde af en forhåndsgodkendt prisfastsættelsesordning."




Ændring		49
Forslag til direktiv
Artikel 20 – stk. 1 – afsnit 1
	

	Kommissionens forslag
	Ændring

	Medlemsstaterne vedtager og offentliggør senest den [31. december 2025] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.
	Medlemsstaterne vedtager og offentliggør senest den 31. december 2024 de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.



Ændring		50
Forslag til direktiv
 Artikel 20 – stk. 1 – afsnit 2
	

	Kommissionens forslag
	Ændring

	De anvender disse love og bestemmelser fra den [1. januar 2026].
	De anvender disse love og bestemmelser fra den 1. januar 2025.

